B：嘩！你廿四號朝頭早咪要好早起身囖。
B: Waa! Neiq yaah sei houh ziujtauxzour maih yiu hour zour heirsanj loj.
A：係啊，佢七點鐘接新娘，我五點幾要起身，跟住六點九之前要去到佢度嚹。
A: Haih aa, keoiq catj dimr zungj zip sanjnoengx, ngoq ngq dimr geir yiu heirsanj, ganjzvh lukh dimr gaur zijcinx yiu heoi dou keoiq douh laa.
B：嘩！做姊妹啊？
B: Waa! Zouh zirmuir aa?
A：係啊。
A: Haih aa.
B：嘩，噉咪好好玩囖。
B: Waa, gamr maih hour hourwaanr loj.
A：係。好玩啊。誒，第一次嘅嘗試喇。
A: Haih. Hourwaanr aa. Eh, daih yatj ci ge soengxsi laaj.
B：係囖，第一次吖嗎。
B: Haih loj, daih yatj ci aaj maa.
A：係喇，不過好慘啊要封人情。
A: Haih laaj, batjgwo hour caamr aa yiu fungj yanxcingx.
A：我呢今個月呢好多人請飲啊，你係唔係啊？
A: Ngoq nej gamj go yvth nej hour doj yanx cengryamr aa, neiq haih mx haih aa?
B：冇乜喎噉就。
B: Mouq matj wo gamr zauh.
A：點解𠸏？
A: Dimrgaair ger?
B：係喇。
B: Haih laaj.
A：我屋企啊有成六、七張帖啊。
A: Ngoq ukjkeir aa yauq singx lukh 、 catj zoengj tipr aa.
B：嘩！都係今個月呀？
B: Waa! Douj haih gamj go yvth aax?
A：係啊。
A: Haih aa.
B：吓，噉咪好唔得閒，成日都要去飲囖。
B: Haah, gamr maih hour mx dakjhaanx, sengxyath douj yiu heoi yamr loj.
A：係啊，封人情都封到窮埋啊真係，我媽咪啊成六 / 唔 / 六個定七個今個月請飲啊，我呢就 / 我有一個囖。
A: Haih aa, fungj yanxcingx douj fungj dou kungx maaix aa zanjhaih, ngoq maajmix aa singx lukh / mx / lukh go dingh catj go gamj go yvth cengryamr aa, ngoq nej zauh / ngoq yauq yatj go loj.
B：哦。
B: Oq.
A：係啊。
A: Haih aa.
B：一個夠嚹。
B: Yatj go gau laa.
A：一個夠晒嚹對我來講已經好足夠嚹。
A: Yatj go gau saai laa deoi ngoq laix gongr yiqgingj hour zukjgau laa.
B：學生來𡃉咋我哋。
B: Hokhsaangj laix gaa zaa ngoqdeih.
A：係喇。對我已經好足夠。
A: Haih laaj. Deoi ngoq yiqgingj hour zukjgau.
B：唔好搞埋啲噉嘅嘢真係。
B: Mx hour gaaur maaix dij gamr ge yeq zanjhaih.
A：係喇，我都係噉話。喂你寫晒聖誕咭未啊？
A: Haih laaj, ngoq douj haih gamr waah. Wai neiq ser saai singdaan kaatj meih aa?
B：聖誕咭？未寫晒啊。
B: Singdaan kaatj? Meih ser saai aa.
A：我都係啊。
A: Ngoq douj haih aa.
B：我今日先至寄咗啲咋，應該收唔到啊聖誕節廿四號。
B: Ngoq gamjyath sinjzi geizor dij zaa, yingjgoij sauj mx dour aa Singdaanzit yaah sei houh.
A：我直程呢，懶到呢未寫嗰啲我諗住放棄嚹。
A: Ngoq zikhcingx nej, laanq dou nej meih ser gor dij ngoq namr zvh fonghei laa.
B：唔係啊，我收到你嗰張呃。
B: Mxhaih aa, ngoq sauj dour neiq gor zoengj aak.
A：因為你嗰張係之前寫𡃉。係嘞，跟住我 / 我已經冇心機寫，我諗住遲啲呢，先打返電話同人哋講sorry啊，因為呢我已經懶得去寫嚹。
A: Yanjwaih neiq gor zoengj haih zijcinx ser gaa. Haih laak, ganjzvh ngoq / ngoq yiqgingj mouq samjgei ser, ngoq namr zvh cix dij nej, sinj daar faanj dinhwaar tungx yanxdeih gongr sorry aa, yanjwaih nej ngoq yiqgingj laanq dakj heoi ser laa.
B：我唔係啊，我諗住橫掂都遲𡃉嚹，噉就遲一、兩日先寫喇，到時佢哋廿七號度先收到。
B: Ngoq mxhaih aa, ngoq namr zvh waangxdimh douj cix gaa laa, gamr zauh cix yatj 、 loengq yath sinj ser laaj, dousix keoiqdeih yaah catj houh dour sinj sauj dour.
A：噉都得呀？新年咭呀？
A: Gamr douj dakj aax? Sanjninx kaatj aax?
B：是但喇，唔係點唧？又買咗咯。
B: Sihdaanh laaj, mxhaih dimr zekj? Yauh maaiqzor lok.
A：嗯。
A: Mh.
B：但係又寫唔切喎。
B: Daanhhaih yauh ser mx cit wo.
A：嗯嗯，嗯嗯。
A: Mh mh, mh mh.
B：噉冇計𠿪。
B: Gamr mouq gair gaar.
A：好慘啊其實寫聖誕咭。
A: Hour caamr aa keixsath ser singdaan kaatj.
B：唉！寫寫下都好怕啊而家。
B: Aaiq! Ser ser haaq douj hour paa aa yixgaaj.
A：係喇我都係啊。
A: Haih laaj ngoq douj haih aa.
B：都唔知點寫。
B: Douj mx zij dimr ser.
A：嗱，買又驚，買又嘥錢喇喎，寫又嘥力，跟住寄又煩，唉！我覺得好煩啊真係。
A: Laax, maaiq yauh gengj, maaiq yauh saaij cinr laaj wo, ser yauh saaij likh, ganjzvh gei yauh faanx, aaiq! Ngoq gokdakj hour faanx aa zanjhaih.
B：係喇真係。
B: Haih laaj zanjhaih.
A：極度。
A: Gikhdouh.
B：但係冇 / 冇可能唔寫嗎但係。
B: Daanhhaih mouq / mouq hornangx mx ser gaaj maa daanhhaih.
A：噉又係。
A: Gamr yauh haih.
B：人哋俾你，你唔俾返人咩。
B: Yanxdeih beir neiq, neiq mx beir faanj yanx mej.
A：係喇，就係覺得唔好意思。
A: Haih laaj, zauh haih gokdakj mxhour yisij.
B：噉樣好似唔係咁好嗎。
B: Gamryoengr hourciq mxhaih gam hour gaaj maa.
A：係喇，係喇，但係又懶喎。
A: Haih laaj, haih laaj, daanhhaih yauh laanq wo.
B：係喇，又好似冇乜時間，唔知點解放假。
B: Haih laaj, yauh hourciq mouq matj sixgaan, mx zij dimrgaair fonggaa.
A：係嚹。
A: Haih laa.
B：都好似冇乜時間，唔知點解放假都冇時間○寫聖誕咭噉𡃉。
B: Douj hourciq mouq matj sixgaan, mx zij dimrgaair fonggaa douj mouq sixgaan # ser singdaan kaatj gamr gaa.
A：你重冇時間噉我咪重冇時間，嘩我今個禮拜先放假，唔係，今個禮拜重要返埋學。
A: Neiq zungh mouq sixgaan gamr ngoq maih zungh mouq sixgaan, waa ngoq gamj go laiqbaai sinj fonggaa, mxhaih, gamj go laiqbaai zungh yiu faanj maaix hokh.
B：係喎。
B: Haih wo.
A：係喇，你幾 / 你幾時返學啊？
A: Haih laaj, neiq geir / neiq geirsix faanj hokh aa?
B：八號囖。
B: Baat houh loj.
A：嘩你又好喇，我二號要返嚹。
A: Waa neiq yauh hour laaj, ngoq yih houh yiu faanj laa.
B：喂，但係好多功課做啊，又要測驗啊，一返去第一個禮拜。
B: Wai, daanhhaih hour doj gungjfo zouh aa, yauh yiu caakjyimh aa, yatj faanjheoi daih yatj go laiqbaai.
A：我返 / 我返去要考試𠻹啊大姐。
A: Ngoq faanj / ngoq faanjheoi yiu haaursiq timj aa daaihzer.
B：噉點同呢？你Year one吖嗎要勤力啲𡃉嚹，知唔知啊？
B: Gamr dimr tungx nej? Neiq Year one aaj maa yiu kanxlikh dij gaa laa, zij mx zij aa?
A：你傻𡃉你。
A: Neiq sox gaa neiq.
B：我捱咗咁多年啊我而家Year three嚹喎。
B: Ngoq ngaaixzor gam doj ninx aa ngoq yixgaaj Year three laa wo.
A：你傻啊，你食藥啊你。
A: Neiq sox aa, neiq sikh yoekh aa neiq.
B：食乜嘢藥啊？
B: Sikh matjyeq yoekh aa?
B：我好正常啊我唔使食藥𡃉。
B: Ngoq hour zingsoengx aa ngoq mxsair sikh yoekh gaa.
A：你要食藥。
A: Neiq yiu sikh yoekh.
A：唉！慘嚹，我一返到去考 / 我要考五科啊。
A: Aaiq! Caamr laa, ngoq yatj faanj dou heoi haaur / ngoq yiu haaur ngq foj aa.
B：嘩！五科咁多呀？有咁多科𡃉咩？
B: Waa! Ngq foj gam doj aax? Yauq gam doj foj gaa mej?
A：我讀八科𡃉。
A: Ngoq dukh baat foj gaa.
B：一年讀八科定乜嘢啊？
B: Yatj ninx dukh baat foj dingh matjyeq aa?
A：一個sem。
A: Yatj go sem.
B：一個sem讀八科啊？噉點解嗰三科唔使考𠸏？
B: Yatj go sem dukh baat foj aa? Gamr dimrgaair gor saamj foj mxsair haaur ger?
A：誒，有 / 有一科呢就係下個sem先一齊考，噉呢，誒，有一科就考咗，誒 / 有一科就唔使考試嘅，下個 / 都係下個sem先考嘅，係啊。
A: Eh, yauq / yauq yatj foj nej zauh haih haah go sem sinj yatjcaix haaur, gamr nej, eh, yauq yatj foj zauh haaurzor, eh / yauq yatj foj zauh mxsair haaursiq ge, haah go / douj haih haah go sem sinj haaur ge, haih aa.
B：哦。
B: Oq.
A：我考咗普通話嚹，我派埋𠻹嚹普通話。
A: Ngoq haaurzor pourtungjwaar laa, ngoq paai maaix timj laa pourtungjwaar.
B：點啊？
B: Dimr aa?
A：誒，唔係咁滿意喇自己。
A: Eh, mxhaih gam munqyi laaj zihgeir.
B：點唔滿意法啊？
B: Dimr mx munqyi faat aa?
A：得七十七分咋。
A: Dakj catj saph catj fanj zaa.
B：嘅，最高分幾多分吖？
B: Ge, zeoi gouj fanj geir doj fanj aaj?
A：七十八。
A: Catj saph baat.
B：噉都得？
B: Gamr douj dakj?
A：因為呢其實我對於哩科期望都幾高，因為呢我淨係對哩科有興趣𡃉咋基本上。
A: Yanjwaih nej keixsath ngoq deoiyvj nij foj keixmongh douj geir gouj, yanjwaih nej ngoq zinghhaih deoi nij foj yauq hingceoi gaa zaa geijbunrsoengh.
B：夠喇七十七分喎。
B: Gau laaj catj saph catj fanh wo.
A：但係我想搦個A吖嗎哩科。
A: DAanhhaih ngoq soengr nikj go A aaj maa nij foj.
B：噉但 / 佢應該點計分𡃉，如果係第二，嗱你都七十七咯，噉重唔係A呀？
B: GAmr daanh / keoiq yingjgoij dimr gaifanj gaa, yvxgwor haih daih yih, laax neiq douj catj saph catj lok, gamr zungh mxhaih A aax?
A：我B加咋。
A: Ngoq Bij gaaj zaa.
B：B加咋。
B: Bij gaaj zaa.
A：係啊。
A: Haih aa.
B：噉七十八嗰個A呀？
B: GAmr catj saph baat gor go A aax?
A：係啊。
A: Haih aa.
B：哦，噉冇計喇。
B: Oq, gamr mouq gair laaj.
A：係喇，幾慘啊。
A: Haih laaj, geir caamr aa.
B：幾多人讀啊哩科。
B: Geir doj yanx dukh aa nij foj.
A：誒，百幾囖。
A: Eh, baak geir loj.
B：百幾人讀呀？嘩！你咪好勁。
B: Baak geir yanx dukh aax? Waa! Neiq maih hour gingh.
A：百幾人 / 點解啊？
A: Baak geir yanx / dimrgaair aa?
B：唔係啊，七十八分最高，你七十七都好勁。
B: Mxhaih aa, catj saph baat fanj zeoi gouj, neiq catj saph catj douj hour gingh.
A：唔係我嗰班最高七十八啫嗎。
A: Mxhaih ngoq gor baanj zeoi gouj catj saph baat zej maa.
B：哦，你嗰班噉計咓。
B: Oq, neiq gor baanj gamr gai aaq.
A：係啊。
A: Haih aa.
B：我以為成班都…
B: Ngoq yiqwaix singx baanj douj …
A：有人八十幾分啊，我聽隔離group講。
A: Yauq yanx baat saph geir fanj aa, ngoq tengj gaakleix group gongr.
B：哦。
B: Oq.
A：係啊。
A: Haih aa.
B：算喇，要知足𡃉做人，知唔知啊？
B: Svn laaj, yiu zijzukj gaa zouh yanx, zij mx zij aa?
A：唔知足𡃉。
A: Mx zijzukj gaa.
B：唔知足就努力啲讀書喇。
B: Mx zijzukj zauh nouqlikh dij dukh svj laaj.
A：因為根本呢，因為我今次呢冇乜落力啊我覺得自己。
A: Yanjwaih ganjbunr nej, yanjwaih ngoq gamjci nej mouq matj lokhlikh aa ngoq gokdakj zihgeir.
B：噉咪係囖。
B: Gamr maih haih loj.
A：係啊？
A: Haih aa?
B：噉你重想點啊？
B: Gamr neiq zungh soengr dimr aa?
A：噉又係。
A: Gamr yauh haih.
B：係囖，唔努力又想攞好成果呀？
B: Haih loj, mx nouqlikh yauh soengr lor hour singxgwor aax?
A：不過呢，不過呢，每次呢Miss都會 / 呢覺得我呢好 / 誒 / 學普通話有好大嘅潛能，嗰陣時我就會好開心嘞，跟住叫我自己 / 嘗試呢多啲講啊。
A: Batjgwo nej, batjgwo nej, muiq ci nej Miss douj wuiq / nej gokdakj ngoq nej hour / eh / hokh pourtungjwaar yauq hour daaih ge cimxnangx, gor zanhsix ngoq zauh wuiq hour hoijsamj laak, ganjzvh giu ngoq zihgeir / soengxsi nej doj dij gongr aa.
B：噉你努力嚹，努力，加油嚹。
B: Gamr neiq nouqlikh laa, nouqlikh, gaajyaur laa.
A：係喇，我都知。
A: Haih laaj, ngoq douj zij.
A：我想操好啲普通話，因為我對語言呢都幾有興趣𡃉，係囖。
A: Ngoq soengr couj hour dij pourtungjwaar, yanjwaih ngoq deoi yvqyinx nej douj geir yauq hingceoi gaa, haih loj.
B：噉你唔讀語言？走去讀Finance。
B: Gamr neiq mx dukh yvqyinx? Zaur heoi dukh Finance.
A：但係我 / 但係我，即係我又唔係話真係好叻喎，但係我係有興趣讀𡃉喎，但係我又唔係話，即係點啊，梗係冇你咁勁喇啲英文嗰啲，係唔係先？
A: Daanhhaih ngoq / daanhhaih ngoq, zikjhaih ngoq yauh mxhaih waah zanjhaih hour lekj wo, daanhhaih ngoq haih yauq hingceoi dukh gaa wo, daanhhaih ngoq yauh mxhaih waah, zikjhaih dimr aa, gangrhaih mouq neiq gam gingh laaj dij yingjmanr gor dij, haih mx haih sinj?
B：傻喇，傻喇。
B: Sox laaj, sox laaj.
A：痴線喇，但係我 / 我又好有興趣去學嗰啲喎，因為唔知點解我好鍾意讀語言𡃉我。
A: Cijsin laaj, daanhhaih ngoq / ngoq yauh hour yauq hingceoi heoi hokh gor dij wo, yanjwaih mx zij dimrgaair ngoq hour zungjyi dukh yvqyinx gaa ngoq.
B：噉咪得閒去學下其他語言囖。
B: Gamr maih dakjhaanx heoi hokh haaq keixtaaj yvqyinx loj.
A：但係 / 但係呢有時我覺得好難精𡃉唔知點解，係囖。
A: Daanhhaih / daanhhaih nej yauqsix ngoq gokdakj hour naanx zingj gaa mx zij dimrgaair, haih loj.
B：係囖，睇下邊啲𠻹啊，有啲可能學都好難 / 好難學𠻹啊。
B: Haih loj, tair haaq binj dij timj aa, yauq dij hornangx hokh douj hour naanx / hour naanx hokh timj aa.
A：係喇。
A: Haih laaj.
B：日文嗰啲都好難學喇好似。
B: Yathmanr gor dij douj hour naanx hokh laaj hourciq.
A：係喇。
A: Haih laaj.
B：重有啲乜嘢西班牙文嗰啲重唔使講，更加唔使講唔知乜嘢來𠻹啊。
B: Zungh yauq dij matjyeq saijbaanjngaaxmanx gor dij zungh mxsair gongr, ganggaaj mxsair gongr mx zij matjyeq laix timj aa.
A：係喇，係喇，所以都唔知點噉，但係我就好鍾意學囖，譬如英文啊、誒，普通話啊嗰啲幾 / 大部份都幾鍾意𠸏。
A: Haih laaj, haih laaj, soryiq douj mx zij dimr gamr, daanhhaih ngoq zauh hour zungjyi hokh loj, peiyvx yingjmanr aa 、 eh, pourtungjwaar aa gor dij geir / daaih bouhfanh douj geir zungjyi ger.
B：不過學掂咗普通話先喇而家真係。
B: Batjgwo hokh dimhzor pourtungjwaar sinj laaj yixgaaj zanjhaih.
A：係啊。
A: Haih aa.
B：其他都…
B: Keixtaaj douj …
A：其實我真係好想操 / 操好啲𡃉。
A: Keixsath ngoq zanjhaih hour soengr couj / couj hour dij gaa.
B：得喇Year one操𡃉嘞，操到Year three重唔得？
B: Dakj laaj Year one couj gaa laak, couj dou Year three zungh mx dakj?
A：但係我哋要學一年𡃉咋喎。
A: Daanhhaih ngoqdeih yiu hokh yatj ninx gaa zaa wo.
B：學一年𡃉喳？
B: Hokh yatj ninx gaa zaax?
A：係啊。
A: Haih aa.
B：以為你哋年年都有𡃉𠻹。
B: Yiqwaix neiqdeih ninxninx douj yauq gaa timj.
A：唔係啊學一年𡃉咋。
A: Mxhaih aa hokh yatj ninx gaa zaa.
B：你哋讀哩啲Finance應該我以為年年都有𠸏𠻹。
B: Neiqdeih dukh nij dij Finance yingjgoij ngoq yiqwaix ninxninx douj yauq ger timj.
A：讀一年𡃉咋，嘩你知唔知我哋普通話嗰個Miss呢，佢喺南京來嗎。
A: Dukh yatj ninx gaa zaa, waa neiq zij mx zij ngoqdeih pourtungjwaar gor go Miss nej, keoiq hair naamxgingj laix gaaj maa.
B：喀。
B: Haakh.
A：你知唔知佢大我四日咋。
A: Neiq zij mx zij keoiq daaih ngoq sei yath zaa.
B：大你四日呀？
B: Daaih neiq sei yath aax?
A：係啊。
A: Haih aa.
B：嘩！
B: Waa!
A：佢好叻𡃉佢啊佢喺上邊南京大學呢係讀，誒，Eng Lit𡃉，跟住呢佢而家來到呢佢係讀linguistic𡃉。
A: Keoiq hour lekj gaa keoiq aa keoiq hair soenghbinh naamxgingj daaihhokh nej haih dukh, eh, Eng Lit gaa, ganjzvh nej keoiq yixgaaj laix dou nej keoiq haih dukh linguistic gaa.
B：喀。
B: Haakh.
A：好勁𡃉，佢啲英文呢我諗，嘩！肯定好過我哋好多啊。
A: Hour gingh gaa, keoiq dij yingjmanr nej ngoq namr, waa! Hangrdingh hour gwo ngoqdeih hour doj aa.
B：即係講嗰陣時都好流利嗰啲來𡃉。
B: Zikjhaih gongr gor zanhsix douj hour lauxleih gor dij laix gaa.
A：係啊。
A: Haih aa.
B：有冇啲鄉音𡃉？
B: Yauq mouq dij hoengjyamj gaa?
A：冇𡃉，佢講得幾好聽𡃉都，可能唔係嘅，因為呢講普通話嘅人呢，講英文係比較好啲𡃉，學英文呢嗰個發音好似外國人發音𡃉。
A: Mouq gaa, keoiq gongr dakj geir hourtengj gaa douj, hornangx mxhaih ge, yanjwaih nej gongr pourtungjwaar ge yanx nej, gongr yingjmanr haih beirgaau hour dij gaa, hokh yingjmanr nej gor go faatyamj hourciq ngoihgwok yanx faatyamj gaa.
B：係啊，好過廣東話啊。
B: Haih aa, hour gwo gwongrdungjwaar aa.
A：係啊。
A: Haih aa.
B：我哋嗰啲講埋啲廣東話呢。
B: Ngoqdeih gor dij gongr maaix dij gwongrdungjwaar nej.
A：係啊。
A: Haih aa.
B：譬如講英文都會聽到啲口音，廣東話口音喇真係。
B: Peiyvx gongr yingjmanr douj wuiq tengj dour dij hauryamj, gwongrdungjwaar hauryamj laaj zanjhaih.
A：係啊。
A: Haih aa.
B：普通話更加喇。
B: Pourtungjwaar ganggaaj laaj.
A：係喇。
A: Haih laaj.
B：𦧲下𦧲下噉咪當係囖。
B: Loer haaq loer haaq gamr maih dong haih loj.
A：係喇，所以幾好。我同埋呢好搞笑𡃉佢呢好似成個細路女噉𡃉，嗰次呢，幾搞笑啊，噉我哋上完普通話堂喇，噉啲同學喺度同佢玩，跟住呢 / 誒，噉呢啲同學話「拜拜嚹Miss。」跟住呢有個人呢見到見到Miss喇，跟住呢嗰個人話：「吓！乜嗰個係Miss來𡃉，點解咁細個𠸏個樣？」
A: Haih laaj, soryiq geir hour. Ngoq tungxmaaix nej hour gaaursiu gaa keoiq nej hourciq singx go sailouhneoir gamr gaa, gor ci nej, geir gaaursiu aa, gamr ngoqdeih soengh yvnx pourtungjwaar tongx laaj, gamr dij tungxhokh hair douh tungx keoiq waanr, ganjzvh nej / eh, gamr nej dij tungxhokh waah " baaijbaai laa Miss. " ganjzvh nej yauq go yanx nej gin dour gin dour Miss laaj, ganjzvh nej gor go yanx waah: " haar! Matj gor go haih Miss laix gaa, dimrgaair gam saigo ger go yoengr? "
B：噉佢應該衣著大啲𡃉，應該做Miss。
B: Gamr keoiq yingjgoij yijzoek daaih dij gaa, yingjgoij zouh Miss.
A：誒，一時時𡃉咋佢都係。
A: Eh, yatj sixsix gaa zaa keoiq douj haih.
B：如果唔係嘅話，咪冇乜說服力囖。
B: Yvxgwor mxhaih ge waah, maih mouq matj seoifukhlikh loj.
A：但係唔係喎，但係因為嗰堂係比較輕鬆啲嗎嗰堂，所以都唔係𠸏。
A: Daanhhaih mxhaih wo, daanhhaih yanjwaih gor tongx haih beirgaau hingjsungj dij gaaj maa gor tongx, soryiq douj mxhaih ger.
B：噉第一堂有冇俾佢嚇親咁細個？
B: Gamr daih yatj tongx yauq mouq beir keoiq haak canj gam saigo?
A：有啊。
A: Yauq aa.
B：佢個樣都好細㗎其實？
B: Keoiq go yoengr douj hour sai gaax keixsath?
A：係啊，好搞笑𡃉佢。
A: Haih aa, hour gaaursiu gaa keoiq.
B：嘿，教到又得喇真係冇乜所謂𠸏。
B: Hei, gaau dour yauh dakj laaj zanjhaih mouq matj sorwaih ger.
A：噉又，不過佢教得幾好𠸏都。
A: Gamr yauh, batjgwo keoiq gaau dakj geir hour ger douj.
B：嗯。
B: Mh.
A：誒，學到嘢囖跟佢，係囖。
A: Eh, hokh dour yeq loj ganj keoiq, haih loj.
B：係囖，幾好啊，睇過你啲notes都好似幾好呃。
B: Haih loj, geir hour aa, tair gwo neiq dij notes douj hourciq geir hour aak.
A：係啊，幾 / 算唔錯喇，都係噉喇，差唔多𡃉嚹。
A: Haih aa, geir / svn mxco laaj, douj haih gamr laaj, caaj mx doj gaa laa.
B：嗯。
B: Mh.
A：嗯嗯。
A: Mh mh.
B：ei1蔡小姐就來生日嚹喎。
B: eij coi siurzer zauh laix saangjyath laa wo.
A：係喎，唉！慘嘞，我有兩個同學舊 / 舊時啲同學生日呢我都未買嘢送俾佢哋。
A: Haih wo, aaiq! Caamr laak, ngoq yauq loengq go tungxhokh gauh / gauhsix dij tungxhokh saangjyath nej ngoq douj meih maaiq yeq sung beir keoiqdeih.
B：過咗嗱？
B: Gwozor laax?
A：過咗，因為呢佢哋兩個都考 / 唔係，有一個就考𡁵試。
A: Gwozor, yanjwaih nej keoiqdeih loengq go douj haaur / mxhaih, yauq yatj go zauh haaurganr siq.
B：嗯。
B: Mh.
A：有一個呢就係因為大部份嗰啲friend都考𡁵試，所以就冇人 / 冇人得閒同佢慶祝囖。
A: Yauq yatj go nej zauh haih yanjwaih daaih bouhfanh gor dij friend douj haaurganr siq, soryiq zauh mouq yanx / mouq yanx dakjhaanx tungx keoiq hingzukj loj.
B：噉咪好可憐囖？
B: Gamr maih hour horlinx loj?
A：係啊。
A: Haih aa.
B：顧影自憐囖。
B: Guyingrzihlinx loj.
A：噉跟住諗住我諗都係會哩個聖誕假同佢哋補祝返啩。係囖。
A: Gamr ganjzvh namr zvh ngoq namr douj haih wuiq nij go singdaan gaa tungx keoiqdeih bourzukj faanj gwaa. Haih loj.
B：噉咪破晒財。
B: Gamr maih po saai coix.
A：係啊。
A: Haih aa.
B：又要俾人情又要買兩份禮物，跟住小豬又生日。
B: Yauh yiu beir yanxcingx yauh yiu maaiq loengq fanh laiqmath, ganjzvh siurzvj yauh saangjyath.
A：係啊。
A: Haih aa.
B：小豬一月二號喎。
B: Siurzvj yatj yvth yih houh wo.
A：但係我諗小豬生日，我都未必得閒出去嚹。
A: Daanhhaih ngoq namr siurzvj saangjyath, ngoq douj meihbitj dakjhaanx ceotj heoi laa.
B：嘩！噉又係喎，你考試啊呵？
B: Waa! Gamr yauh haih wo, neiq haaursiq aa hor?
A：係啊，我根本都溫唔切。
A: Haih aa, ngoq ganjbunr douj wanj mx cit.
B：噉德仔都要考試𡃉喇。
B: Gamr dakjzair douj yiu haaursiq gaa laaj.
A：係啊。
A: Haih aa.
B：噉點啊？
B: Gamr dimr aa?
A：我諗德仔都係一月二號開始。
A: Ngoq namr dakjzair douj haih yatj yvth yih houh hoijcir.
B：係囖，噉我哋點同佢慶祝啊。
B: Haih loj, gamr ngoqdeih dimr tungx keoiq hingzukj aa.
A：我都唔知啊。
A: Ngoq douj mx zij aa.
B：唔係要我同佢慶祝咓？兩個人。
B: Mxhaih yiu ngoq tungx keoiq hingzukj aaq? Loengq go yanx.
A：啊！可能要𡃉嚹。
A: Aa! Hornangx yiu gaa laa.
B：都係麥潔怡Angus嘞。
B: Douj haih makh gityix Angus laak.
A：可能要都唔定𡃉我覺得。
A: Hornangx yiu douj mx dingh gaa ngoq gokdakj.
B：唔得喎，真係德仔主角唔喺度，你最多嘢講嗰個又唔喺度，點得啊？
B: Mx dakj wo, zanjhaih dakjzair zvrgok mx hair douh, neiq zeoi doj yeq gongr gor go yauh mx hair douh, dimr dakj aa?
A：乜嘢最多嘢講，我係talkative。
A: Matjyeq zeoi doj yeq gongr, ngoq haih talkative.
B：係嚹，talkative啊！真係噉黎根呢？黎根使唔使考試啊？
B: Haih laa, talkative aa! Zanjhaih gamr laix ganj nej? Laix ganj sair mxsair haaursiq aa?
A：誒，佢要返去測驗。
A: Eh, keoiq yiu faanjheoi caakjyimh.
B：噉考試呢佢…
B: Gamr haaursiq nej keoiq …
A：佢哋一年考一次𡃉咋。
A: Keoiqdeih yatj ninx haaur yatj ci gaa zaa.
B：咦！咁好𠸏。
B: Yir! Gam hour ger.
A：但係佢哋誒，誒嗰個都 / 即係點啊，佢哋返到去呢，嗰個都係考試來嘅，但係就可能有啲科係讀半個sem噉就有啲要考咗先囖。
A: Daanhhaih keoiqdeih eh, eh gor go douj / zikjhaih dimr aa, keoiqdeih faanj dou heoi nej, gor go douj haih haaursiq laix ge, daanhhaih zauh hornangx yauq dij foj haih dukh bun go sem gamr zauh yauq dij yiu haaurzor sinj loj.
B：哦。
B: Oq.
A：噉如果唔係就最尾嗰陣時先考囖。
A: Gamr yvxgwor mxhaih zauh zeoi meij gor zanhsir sinj haaur loj.
B：我哋半個sem都係最尾先考𡃉。
B: Ngoqdeih bun go sem douj haih zeoi meij sinj haaur gaa.
A：係啊？
A: Haih aa?
B：所以通常呢第一個sem啲嘢呢，
B: Soryiq tungjsoengx nej daih yatj go sem dij yeq nej,
A：噉咪唔好囖。
A: Gamr maih mx hour loj.
B：係喇，成日都驚唔記得𡃉。
B: Haih laaj, sengxyath douj gengj mxgeidakj gaa.
A：好快唔記得𡃉喎。
A: Hour faai mxgeidakj gaa wo.
B：係啊。
B: Haih aa.
A：係囖。
A: Haih loj.
B：所以第二個sem讀嗰啲最好 / 最清楚 / 最清晰囖。
B: Soryiq daih yih go sem dukh gor dij zeoi hour / zeoi cingjcor / zeoi cingjsikj loj.
A：嗯嗯，嗯嗯。
A: Mh mh, mh mh.
B：如果第一個sem嗰啲呀，真係好似由頭溫返噉啊真係。
B: Yvxgwor daih yatj go sem gor dij aax, zanjhaih hourciq yaux taux wanj faanj gamr aa zanjhaih.
A：係囖。
A: Haih loj.
B：都幾慘啊我都覺得。
B: Douj geir caamr aa ngoq douj gokdakj.
A：嗯。
A: Mh.
B：不過算喇一年一次都好啲𠸏，對於我來講，我咁懶。
B: Batjgwo svn laaj yatj ninx yatj ci douj hour dij ger, deoiyvj ngoq laix gongr, ngoq gam laanq.
B：笑乜嘢啊你而家？
B: Siu matjyeq aa neiq yixgaaj?
A：但係…
A: Daanhhaih …
B：你係唔係好認同啊你而家？
B: Neiq haih mx haih hour yinghtungx aa neiq yixgaaj?
A：唔係唔係，但係我覺得呢如果半個sem即係半個sem考一次，冇咁辛苦喎。你唔使堆埋啲嘢，有時你真係堆埋啲嘢呢，你唔願做嗰陣時呢，你堆到成年呢，嘩！你做 / 最後嗰陣時真係辛苦死啊。
A: Mxhaih mxhaih, daanhhaih ngoq gokdakj nej yvxgwor bun go sem zikjhaih bun go sem haaur yatj ci, mouq gam sanjfur wo. Neiq mxsair deoij maaix dij yeq, yauqsix neiq zanjhaih deoij maaix dij yeq nej, neiq mx yvnh zouh gor zanhsix nej, neiq deoij dou sengx ninx nej, waa! Neiq zouh / zeoihauh gor zanhsix zanjhaih sanjfur seir aa.
B：噉又係啊。
B: Gamr yauh haih aa.
A：係囖。
A: Haih loj.
B：我上個sem啲嘢都未清晒啊。
B: Ngoq soengh go sem dij yeq douj meih cingj saai aa.
A：係囖。
A: Haih loj.
B：我都諗住遲幾日，唉得閒搞返掂佢。
B: Ngoq douj namr zvh cix geir yath, aaiq dakjhaanx gaaur faanj dimh keoiq.
A：係喇，好辛苦𡃉。
A: Haih laaj, hour sanjfur gaa.
B：重要做三份功課喎，跟住返來有兩個test啊。
B: Zungh yiu zouh saamj fanh gungjfo wo, ganjzvh faanj loix yauq loengq go test aa.
A：啊吓，啊吓。
A: Aahhaar, aahhaar.
B：慘嚹。
B: Caamr laa.
A：嗯。
A: Mh.
B：玩埋哩幾日咋，我諗都係。
B: Waanr maaix nij geir yath zaa, ngoq namr douj haih.
A：嗯嗯，我都係喇。
A: Mh mh, ngoq douj haih laaj.
B：係喇，咦，今日我收到一個電話。
B: Haih laaj, yir, gamjyath ngoq sauj dour yatj go dinhwaar.
A：乜嘢電話啊？
A: Matjyeq dinhwaar aa?
B：誒，Eliza嘅電話，知唔知邊個Eliza啊？
B: Eh, Eliza ge dinhwaar, zij mx zij binj go Eliza aa?
A：哦你舊時嗰個老細。
A: Oq neiq gauhsix gor go louqsai.
B：係啊暑期工…
B: Haih aa svrkeixgungj …
A：暑期工嗰個。
A: Svrkeixgungj gor go.
B：係啊。
B: Haih aa.
A：喀喀，點啊？
A: Haakh haakh, dimr aa?
B：噉我寄咗張咭俾佢嗎。
B: Gamr ngoq geizor zoengj kaatj beir keoiq gaaj maa.
A：喀。
A: Haakh.
B：冇啊，傾咗一陣囖。
B: Mouq aa, kingjzor yatjzanh loj.
A：哦。
A: Oq.
B：跟住然之後佢話，Holly呢，另外嗰個friend呢去咗哈爾濱旅行啊。
B: Ganjzvh yinxzijhauh keoiq waah, Holly nej, linghngoih gor go friend nej heoizor haajyiqbanj leoiqhangx aa.
A：嘩！
A: Waa!
B：幾正啊真係。
B: Geir zeng aa zanjhaih.
A：咁好𠸏。
A: Gam hour ger.
B：跟住佢又問我點解唔去旅行喎，哩個聖誕？
B: Ganjzvh keoiq yauh manh ngoq dimrgaair mx heoi leoiqhangx wo, nij go singdaan?
B：真係發咗咩真係？成日去旅行。
B: Zanjhaih faatzor mej zanjhaih? Sengxyath heoi leoiqhangx.
A：係喇。
A: Haih laaj.
B：學生來𡃉咋大佬。
B: Hokhsaangj laix gaa zaa daaihlour.
A：係喇，都唔係𠸏去旅行，有去旅行嘅好𠸏，不過真係幾 / 幾舒服囖我覺得去旅行。
A: Haih laaj, douj mxhaih ger heoi leoiqhangx, yauq heoi leoiqhangx ge hour ger, batjgwo zanjhaih geir / geir svjfukh loj ngoq gokdakj heoi leoiqhangx.
B：係啊。
B: Haih aa.
A：好舒服啊嗰種感覺。
A: Hour svjfukh aa gor zungr gamrgok.
B：所以都話咯你去咗第一次旅行呢就好鍾意去旅行𡃉嚹會。
B: Soryiq douj waah lok neiq heoizor daih yatj ci leoiqhangx nej zauh hour zungjyi heoi leoiqhangx gaa laa wuiq.
A：係喇，不過有啲人又唔係咁鍾意𡃉喎。
A: Haih laaj, batjgwo yauq dij yanx yauh mxhaih gam zungjyi gaa wo.
B：係喇，但係冇乜嘢理由𡃉喎我覺得。
B: Haih laaj, daanhhaih mouq matjyeq leiqyaux gaa wo ngoq gokdakj.
A：不過我覺得我覺得係睇嗰個人鍾唔鍾意見識嘢囖，但係我覺得去旅行嗰種感覺幾好啊。
A: Batjgwo ngoq gokdakj ngoq gokdakj haih tair gor go yanx zungj mx zungjyi ginsikj yeq loj, daanhhaih ngoq gokdakj heoi leoiqhangx gor zungr gamrgok geir hour aa.
B：係喇。
B: Haih laaj.
A：好舒服好他條啊。
A: Hour svjfukh hour taajtiux aa.
B：係啊，係啊，好正啊。
B: Haih aa, haih aa, hour zeng aa.
A：即係好似好似離開 / 可能香港呢啲生活真係太緊迫嚹，個節奏呢好急速啊，你會…
A: Zikjhaih hourciq hourciq leixhoij / hornangx Hoengjgongr nej dij sangjwuth zanjhaih taai ganrbikj laa, go zitzau nej hour gapjcukj aa, neiq wuiq …
B：透唔到氣啊，呵？
B: Taur mx dour hei aa, hor?
A：係喇，真係好煩啊有時呢啲嘢呢你做 / 做乜嘢呢，譬如呢，行步路真係快過人𡃉真係。你去到人哋嗰度呢，你會好自由自在噉慢慢來𡃉乜都。
A: Haih laaj, zanjhaih hour faanx aa yauqsix nej dij yeq nej neiq zouh / zouh matjyeq nej, peiyvx nej, haangx bouh louh zanjhaih faai gwo yanx gaa zanjhaih. Neiq heoi dou yanxdeih gor douh nej, neiq wuiq hour zihyaux-zihzoih gamr maanhmaanr laix gaa matj douj.
B：係啊，如果喺條街呢慢慢行呢啲人又係噉行呢，會覺得自己好怪囖，行得咁慢。
B: Haih aa, yvxgwor hair tiux gaaij nej maanhmaanr haangx nej dij yanx yauh haih gamr haangx nej, wuiq gokdakj zihgeir hour gwaai loj, haangx dakj gam maanh.
A：係囖，可能係香港啲人真係實在太急嘞做嘢，好舒服囖。係 / 係一個幾好嘅relax來𡃉我覺得去旅行。
A: Haih loj, hornangx haih Hoengjgongr dij yanx zanjhaih sathzoih taai gapj laak zouh yeq, hour svjfukh loj. Haih / haih yatj go geir hour ge relax laix gaa ngoq gokdakj heoi leoiqhangx.
B：精神緊張
B: Zingjsanx ganrzoengj
B：係囖不過使好多錢囖。
B: Haih loj batjgwo sair hour doj cinr loj.
A：噉又係。
A: Gamr yauh haih.
B：哩種relax真係貴。
B: Nij zungr relax zanjhaih gwai.
A：噉又係，但係，誒，好舒服喎我覺得，嗯嗯。
A: Gamr yauh haih, daanhhaih, eh, hour svjfukh wo ngoq gokdakj, mh mh.
B：哎吔！如果去到歐洲就好。
B: Aaijyaa! Yvxgwor heoi dou aujzauj zauh hour lu.
A：我都想，但係唔知啊，唔知有冇哩個機會啊？
A: Ngoq douj soengr, daanhhaih mx zij aa, mx zij yauq mouq nij go geijwuih aa?
B：幾時去啊？諗住幾時去啊你？
B: Geirsix heoi aa? Namr zvh geirsix heoi aa neiq?
A：唔知啊，唔知有冇哩個機會，同埋都唔知有冇錢喇。
A: Mx zij aa, mx zij yauq mouq nij go geijwuih, tungxmaaix douj mx zij yauq mouq cinr laaj.
B：大家噉話喇，都幾貴啊真係。
B: Daaihgaaj gamr waah laaj, douj geir gwai aa zanjhaih.
A：噉你會唔會今個假期去啊？
A: Gamr neiq wuiq mx wuiq gamj go gaakeix heoi aa?
B：今個暑假？
B: Gamj go svrgaa?
A：係啊。
A: Haih aa.
B：都唔係暑假嚹真係。
B: Douj mxhaih svrgaa laa zanjhaih.
A：係喇，最後一個暑假嘞。
A: Haih laaj, zeoihauh yatj go svrgaa laak.
B：最後一個，叫做暑假喇，唔知啊，睇下到時點喇，但係驚返來揾唔到工喎。
B: Zeoihauh yatj go, giuzouh svrgaa laaj, mx zij aa, tair haaq dousix dimr laaj, daanhhaih gengj faanj loix wanr mx dour gungj wo.
A：噉又係。
A: Gamr yauh haih.
B：又驚嘥好多錢喎。
B: Yauh gengj saaij hour doj cinr wo.
A：嗯嗯，不過揾工都係緊要啲𠸏。
A: Mh mh, batjgwo wanr gungj douj haih ganryiu dij ger.
B：噉又係。
B: Gamr yauh haih.
A：講真你哩排揾工咁難。
A: Gongrzanj neiq nij paaix wanr gungj gam naanx.
B：市道咁差。
B: Siqdouh gam caaj.
A：係喇。
A: Haih laaj.
B：都冇話唔驚啊真係。
B: Douj mouq waah mx gengj aa zanjhaih.
A：係喇。
A: Haih laaj.
B：又唔係勁過人喎。
B: Yauh mxhaih gingh gwo yanx wo.
A：噉又唔係𠸏。
A: Gamr yauh mxhaih ger.
B：真係。
B: Zanjhaih.
A：你 / 你 / ，你唔 / 即係你唔勁過人或者有人更唔勁過你嘅啫，係唔係？
A: Neiq / neiq / , neiq mx / zikjhaih neiq mx gingh gwo yanx waakhzer yauq yanx gang mx gingh gwo neiq ge zej, haih mx haih?
A：係唔係？係唔係？有時唔好睇得咁灰有時。
A: Haih mx haih? Haih mx haih? Yauqsix mx hour tair dakj gam fuij yauqsix.
B：真係識講嘢𡃉啫。即係講下啫哩啲。
B: Zanjhaih sikj gongr yeq gaa zej. Zikjhaih gongr haaq zej nij dij.
A：係喇，唔好睇得咁灰。
A: Haih laaj, mx hour tair dakj gam fuij.
B：呻下啫嗎。
B: San haaq zej maa.
A：我覺得最 / 最緊要對自己有信心囖講真出來見工，真係𡃉你 / 即係我 / 我而家入咗來大學呢，我先感受到哩樣嘢𡃉其實。因為呢當我見到人哋，誒，譬如喇我嗰陣時我呢而家見到有個呢，Year three嘅男仔呢，佢係我哋嘅department嘅society嘅president來𡃉。
A: Ngoq gokdakj zeoi / zeoi ganryiu deoi zihgeir yauq seonsamj loj gongrzanj ceotjlaix gin gungj, zanjhaih gaa neiq / zikjhaih ngoq / ngoq yixgaaj yaphzor laix daaihhokh nej, ngoq sinj gamrsauh dou nij yoengh yeq gaa keixsath. Yanjwaih nej dongj ngoq gin dour yanxdeih, eh, peiyvx laaj ngoq gor zanhsix ngoq nej yixgaaj gin dour yauq go nej, Year three ge naamxzair nej, keoiq haih ngoqdeih ge department ge society ge president laix gaa.
B：嗯。
B: Mh.
A：噉呢佢就佢嗰種感 / 俾我種感覺呢係好好叻𡃉，即係好 / 好有leadership𡃉。
A: Gamr nej keoiq zauh keoiq gor zungr gamr / beir ngoq zungr gamrgok nej haih hour hour lekj gaa, zikjhaih hour / hour yauq leadership gaa.
B：有樣睇𡃉哩啲有時我都覺得。
B: Yauq yoengr tair gaa nij dij yauqsix ngoq douj gokdakj.
A：係啊，係啊，噉佢教 / 佢自己 / 佢都有教我囖，佢話誒，即係佢話叫我唔好真係唔好喺度死讀書囖佢話，佢話叫我，誒，嘗試下參加啲課外活動啊，搞下啲活動啊，佢話你先會覺得三年讀完之後會覺得有意義啲囖做人做得。
A: Haih aa, haih aa, gamr keoiq gaau / keoiq zihgeir / keoiq douj yauq gaau ngoq loj, keoiq waah eh, zikjhaih keoiq waah giu ngoq mx hour zanjhaih mx hour hair douh seir dukh svj loj keoiq waah, keoiq waah giu ngoq, eh, soengxsi haaq caamjgaaj dij fongoih wuthdungh aa, gaaur haaq dij wuthdungh aa, keoiq waah neiq sinj wuiq gokdakj saamj ninx dukh yvnx zijhauh wuiq gokdakj yauq yiyih dij loj zouh yanx zouh dakj.
B：嗯。
B: Mh.
A：噉跟住我都覺得係𠸏，同埋我覺得，誒，即係有時會學到真係而家真係唔好再好似 / 自己呢好似成個細路女噉囖做嘢，要，誒，即係俾啲係 / 即係俾人哋感覺你做嘢係認真，開始，誒，係大個嚹，唔係重細路女噉玩玩下玩玩下噉，噉先好囖我覺得。
A: Gamr ganjzvh ngoq douj gokdakj haih ger, tungxmaaix ngoq gokdakj, eh, zikjhaih yauqsix wuiq hokh dour zanjhaih yixgaaj zanjhaih mx hour zoi hourciq / zihgeir nej hourciq singx go sailouhneoir gamr loj zouh yeq, yiu, eh, zikjhaih beir dij haih / zikjhaih beir yanxdeih gamrgok neiq zouh yeq haih yinghzanj, hoijcir, eh, haih daaihgo laa, mxhaih zungh sailouhneoir gamr waanr waanr haaq waanr waanr haaq gamr, gamr sinj hour loj ngoq gokdakj.
B：噉又係。
B: Gamr yauh haih.
A：係囖。
A: Haih loj.
B：人哋對你都有信心啲喇。
B: Yanxdeih deoi neiq douj yauq seonsamj dij laaj.
A：係喇，同埋即係好 / ，即係唔好再好似舊時細 / 細路女噉好似 / 即係乜都可以推卸責任囖，而家係覺得自己應該要負返一定有 / 有嘅責任囖，而家開始感覺到係噉喇。
A: Haih laaj, tungxmaaix zikjhaih hour / , zikjhaih mxhour zoi hourciq gauhsix sai / sailouhneoir gamr hourciq / zikjhaih matj douj horyiq teoijse zaakyamh loj, yixgaaj haih gokdakj zihgeir yingjgoij yiu fuh faanj yatjdingh yauq / yauq ge zaakyamh loj, yixgaaj hoijcir gamrgok dou haih gamr laaj.
B：啱𠸏。
B: Aamj ger.
A：噉係喇，噉樣我覺得對見工都有個幫助𠸏，即係講真你見工你都係俾人哋一個信心覺得你勝任得到哩份工作，人哋先會請你𡃉啫，有時唔係話真係話你叻就你實做到嗎，係唔係？
A: Gamr haih laaj, gamryoengr ngoq gokdakj deoi gin gungj douj yauq go bongjzoh ger, zikjhaih gongrzanj neiq gin gungj neiq douj haih beir yanxdeih yatj go seonsamj gokdakj neiq singjyamh dakj dour nij fanh gungjzok, yanxdeih sinj wuiq cengr neiq gaa zej, yauqsix mxhaih waah zanjhaih waah neiq lekj zauh neiq sath zouh dour gaaj maa, haih mx haih?
B：係喇，哎吔！前個排我同Veronica呢寄咗 / 申請哩個警察傳譯員呢。
B: Haih laaj, aaijyaa! Cinx go paaix ngoq tungx Veronica nej geizor / sanjcingr nij go gingrcaat cvnxyikhyvnx nej.
A：喀。
A: Haakh.
B：佢後尾寄返來呢話我哋unsuccessful啝。
B: Keoiq hauhmeij gei faanj laix nej waah ngoqdeih unsuccessful wox.
A：點解𠸏？
A: Dimrgaair ger?
B：佢考試都唔俾我哋考就話我哋unsuccessful嚹，幾衰啊？
B: Keoiq haaursiq douj mx beir ngoqdeih haaur zauh waah ngoqdeih unsuccessful laa, geir seoij aa?
A：點解𠸏？
A: Dimrgaair ger?
B：唔知，因為嗰陣時聽人講話佢哩個post呢係俾啲Form five呀？同埋俾啲High Dip嗰啲人𡃉。
B: Mx zij, yanjwaih gor zanhsix tengj yanx gongr waah keoiq nij go post nej haih beir dij Form five aax? Tungxmaaix beir dij High Dip gor dij yanx gaa.
A：吓？
A: Haah?
B：噉即係其實degree都可以申請其實。
B: Gamr zikjhaih keixsath degree douj horyiq sanjcingr gaak keixsath.
A：嗯。
A: Mh.
B：但係佢唔知點解唔會 / 即係唔會考慮你囖，連考試都唔俾我哋考。
B: Daanhhaih keoiq mx zij dimrgaair mx wuiq / zikjhaih mx wuiq haaurleoih neiq loj, linx haaursiq douj mx beir ngoqdeih haaur.
A：哦！噉𠸏。
A: Oq! Gamr ger.
B：幾衰啊，但係萬四蚊一個月喎，一萬四千幾喎，我覺得degree而家差唔多喇，噉嘅時勢，都可以做𡃉喇其實，但連個試都唔俾我哋考啊，幾衰啊。
B: Geir seoij aa, daanhhaih maanh sei manj yatj go yvth wo, yatj maanh sei cinj geir wo, ngoq gokdakj degree yixgaaj caaj mx doj laaj, gamr ge sixsai, douj horyiq zouh gaa laaj keixsath, daanh linx go siq douj mx beir ngoqdeih haaur aa, geir seoij aa.
A：嗯嗯嗯。即係佢淨係請中五，但係中五有冇能力啊？
A: Mh mh mh. Zikjhaih keoiq zinghhaih cengr zungjngq, daanhhaih zungjngq yauq mouq nangxlikh aa?
B：係喇，佢中五限定你即係中、英文係乜嘢成績噉樣囖，但係我覺得，噉都得嘅咩，噉係唔係啲學歷歧視唧我覺得。
B: Haih laaj, keoiq zungjngq haanhdingh neiq zikjhaih zungj 、 yingjmanr haih matjyeq singxzikj gamryoengr loj, daanhhaih ngoq gokdakj, gamr douj dakj ge mej, gamr haih mx haih dij hokhlikh keixsih zekj ngoq gokdakj.
A：你 / 你，誒，你點知有哩個post𡃉？
A: Neiq / neiq, eh, neiq dimr zij yauq nij go post gaa?
B：啲同學講𡃉囖。
B: Dij tungxhokh gongr gaa loj.
A：嗯，噉喺邊度申請啊？點樣申請啊？
A: Mh, gamr hair binj douh sanjcingr aa? Dimryoengr sanjcingr aa?
B：攞政府嗰啲form填囖，跟住寄返去 / 佢指定嗰啲地址度寄返去囖。
B: Lor zingfur gor dij form tinx loj, ganjzvh gei faanj heoi / keoiq zirdingh gor dij deihzir douh gei faanj heoi loj.
A：哦，嗯嗯。
A: Oq, mh mh.
B：嘩！真係嗰頭寄去嗰頭寄返來。話我哋唔得啝，真係激死又真係，嘩！萬四蚊啊講真。
B: Waa! Zanjhaih gor taux gei heoi gor taux gei faanj loix. Waah ngoqdeih mx dakj wox, zanjhaih gikj seir yauh zanjhaih, waa! Maanh sei manj aa gongrzanj.
A：喂，噉你政府你嗰次考政府下嗰啲試呢，幾時知啊？
A: Wai, gamr neiq zingfur neiq gor ci haaur zingfur haaq gor dij siq nej, geirsix zij aa?
B：唔知幾時知啊我都，佢好似係個別個 / 嗰啲post嗰啲呢就會 / 如果你OK呢，佢就會即係揾你interview噉樣囖。
B: Mx zij geirsix zij aa ngoq douj, keoiq hourciq haih gobith go / gor dij post gor dij nej zauh wuiq / yvxgwor neiq OK nej, keoiq zauh wuiq zikjhaih wanr neiq interview gamryoengr loj.
A：哦！
A: Oq!
B：嘩！但係嗰次試都好似幾深喎，個個都話深啊真係。
B: Waa! Daanhhaih gor ci siq douj hourciq geir samj wo, gogo douj waah samj aa zanjhaih.
A：嗯嗯。
A: Mh mh.
B：陳永泉都冇去考不過。
B: Canx wingqcvnx douj mouq heoi haaur batjgwo.
A：係呀？
A: Haih aax?
B：佢唔得閒啊。
B: Keoiq mx dakjhaanx aa.
A：知唔知小豬有冇去考啊？
A: Zij mx zij siurzvj yauq mouq heoi haaur aa?
B：冇啊原來。
B: Mouq aa yvnxloix.
A：冇呀真係。
A: Mouq aax zanjhaih.
B：係啊。
B: Haih aa.
A：嗯，我都估到佢 / 其實我都估到佢冇去考𡃉嚹。
A: Mh, ngoq douj gur dour keoiq / keixsath ngoq douj gur dour keoiq mouq heoi haaur gaa laa.
B：噉又係，都幾渺茫𠸏，咁少位、咁多人考。
B: Gamr yauh haih, douj geir miuqmongx ger, gam siur wair 、 gam doj yanx haaur.
A：嗯嗯。
A: Mh mh.
B：同埋都幾難啊個試。
B: Tungxmaaix douj geir naanx aa go siq.
A：不過有時我覺得你唔嘗試又唔知得唔得𡃉啫，好多嘢。
A: Batjgwo yauqsix ngoq gokdakj neiq mx soengxsi yauh mx zij dakj mx dakj gaa zej, hour doj yeq.
B：噉又係啊，噉咪試下噉樣。
B: Gamr yauh haih aa, gamr maih si haaq gamryoengr.
A：係囖。
A: Haih loj.
B：樣樣都話唔得，噉咪即係唔使考，唔使見嚹，份份工都話：「唉都唔會到我喇。」噉份份都唔使做啊。
B: Yoenghyoengh douj waah mx dakj, gamr maih zikjhaih mxsair haaur, mxsair gin laa, fanhfanh gungj douj waah: " aaiq douj mx wuiq dou ngoq laaj. " gamr fanhfanh douj mxsair zouh aa.
A：係囖，噉你咪唔使做，係囖，係喇。
A: Haih loj, gamr neiq maih mxsair zouh, haih loj, haih laaj.
B：真係。
B: Zanjhaih.
A：係喇，噉樣都唔掂𡃉啫。
A: Haih laaj, gamryoengr douj mx dimh gaa zej.
B：係喇，聽乞米啊真係。
B: Haih laaj, ting haakjmaiq aa zanjhaih.
A：係喇。
A: Haih laaj.
B：唔得啊。
B: Mx dakj aa.
A：嗯。
A: Mh.
B：真係，所以咪試下囖，試下考得（）。
B: Zanjhaih, soryiq maih si haaq loj, si haaq haaur dakj ( ).
A：嗯嗯。
A: Mh mh.
B：嘩！但係好辛苦啊嗰日，朝九晚五啊考。
B: Waa! Daanhhaih hour sanjfur aa gor yath, ziuj gaur maanq ngq aa haaur.
A：誒，重溫A / level嘅時候。
A: Eh, cungx wAnj A / level ge sixhauh.
B：九點幾，九點半開始考啊。
B: Gaur dimr geir, gaur dimr bun hoijcir haaur aa.
A：啊吓。
A: Aahhaar.
B：考到五點半度，五點四度喇。
B: Haaur dou ngq dimr bun dour, ngq dimr sei dour laaj.
A：嗯。
A: Mh.
B：痴線𡃉，考到吽咗啊我。
B: Cijsin gaa, haaur dou ngauhzor aa ngoq.
A：嗯。
A: Mh.
B：考三張卷喎，一張中文、一張英文、一張學能測驗喎。
B: Haaur saamj zoengj gvnr wo, yatj zoengj zungjmanr 、 yatj zoengj yingjmanr 、 yatj zoengj hokhnangx caakjyimh wo.
A：嗯。
A: Mh.
B：考英文先嘅，跟住然之後，跟住lunch之後呢，就考哩個學能測驗喇，噉呢跟住然之後就考中文喎。
B: Haaur yingjmanr sinj ge, ganjzvh yinxzijhauh, ganjzvh lunch zijhauh nej, zauh haaur nij go hokhnangx caakjyimh laaj, gamr nej ganjzvh yinxzijhauh zauh haaur zungjmanr wo.
A：嗯。
A: Mh.
B：我考完學能測驗，我已經想走嚹真係，但係呢冇理由噉 / 噉樣放棄嗎，跟住捱埋佢，真係頂埋去至到考到 / 考完考到五點幾囖。
B: Ngoq haaur yvnx hokhnangx caakjyimh, ngoq yiqgingj soengr zaur laa zanjhaih, daanhhaih nej mouq leiqyaux gamr / gamryoengr fonghei gaaj maa, ganjzvh ngaaix maaix keoiq, zanjhaih dingr maaix heoi zidou haaur dou / haaur yvnx haaur dou ngq dimr geir loj.
A：嗯。
A: Mh.
B：真係幾慘啊真係，Anna重搞笑喇，同佢家姐一齊考。
B: Zanjhaih geir caamr aa zanjhaih, Anna zungh gaaursiu laaj, tungx keoiq gaajzej yatjcaix haaur.
A：點解𠸏？
A: Dimrgaair ger?
B：佢 / 唔知啊，佢家姐又考吖嗎今年試下，重要坐喺佢前邊啊佢家姐。
B: Keoiq / mx zij aa, keoiq gaajzej yauh haaur aaj maa gamjninr si haaq, zungh yiu coq hair keoiq cinxbinh aa keoiq gaajzej.
A：佢家姐，佢家姐係做乜嘢𡃉？
A: Keoiq gaajzej, keoiq gaajzej haih zouh matjyeq gaa?
B：唔知做乜嘢𡃉我都。畢咗業𡃉嚹，但係唔 / 唔知喺邊度讀我都。
B: Mx zij zouh matjyeq gaa ngoq douj. Batjzor yiph gaa laa, daanhhaih mx / mx zij hair binj douh dukh ngoq douj.
A：哦！即係今年先諗住考政府工嘅？
A: Oq! Zikjhaih gamjninr sinj namr zvh haaur zingfur gungj ge?
B：係啊。
B: Haih aa.
A：哦。
A: Oq.
B：重一齊考，重要坐喺前邊先搞笑。
B: Zungh yatjcaix haaur, zungh yiu coq hair cinxbinh sinj gaaursiu.
A：咁搞笑𠸏！
A: Gam gaaursiu ger!
B：我話咪可以通水囖，兩姊妹通水啊可以。
B: Ngoq waah maih horyiq tungjseoir loj, loengq zirmuir tungjseoir aa horyiq.
A：係喇，咁搞笑𠸏。第時揾到份好工記住關照下喎。
A: Haih laaj, gam gaaursiu ger. Daihsix wanr dour fanh hour gungj gei zvh gwaanjziu haaq wo.
B：嘿！真係。
B: Hei! Zanjhaih.
A：知唔知啊？
A: Zij mx zij aa?
B：揾到份好工先算喇真係。
B: Wanr dour fanh hour gungj sinj svn laaj zanjhaih.
A：知唔知啊？記住請我食飯啊。
A: Zij mx zij aa? Gei zvh cengr ngoq sikh faanh aa.
B：噉嘅時勢。
B: Gamr ge sixsai.
A：揾到𠸏有時，唔好咁渺茫，唔好咁渺茫，總有希望𠸏，總有出頭天嗎。
A: Wanr dour ger yauqsix, mx hour gam miuqmongx, mx hour gam miuqmongx, zungr yauq heijmongh ger, zungr yauq ceotjtauxtinj maa.
B：係啊。
B: Haih aa.
A：對自己有信心啊呵？
A: Deoi zihgeir yauq seonsamj aa hor?
B：係嘞，最緊要都係自己有信心。
B: Haih laak, zeoi ganryiu douj haih zihgeir yauq seonsamj.
A：就鐵柱可以磨成針。
A: Zauh titcvq horyiq mox singx zamj.
B：係嘞，係嘞，冇錯。
B: Haih laak, haih laak, mouq co.
A：係唔係呢？
A: Haih mx haih nej?
B：嘩！幾押韻啊。
B: Waa! Geir aatwanq aa.
A：冇錯冇錯，噉樣先啱𡃉。
A: Mouq co mouq co, gamryoengr sinj aamj gaa.
B：係。
B: Haih.
A：嗯嗯。
A: Mh mh.